Portal: Film

***Donnie Darko*** er et amerikansk psykologisk drama-thriller fra 2001 regissert av Richard Kelly. Filmen handler om en amerikansk tenåringsgutt som opplever en rekke merkverdige og bisarre ting gjennom et vesen som kontakter ham nattestid. Hans omgivelser tror det er innbilninger, men selv er han usikker. Hovedrollen spilles av Jake Gyllenhaal, mens sentrale biroller spilles av Jena Malone, Drew Barrymore, Patrick Swayze og Maggie Gyllenhaal. Filmen hadde en begrenset visning de første to årene og ble stort sett satt opp på diverse filmfestivaler. Den ble raskt ansett som en kultfilm.

*Donnie Darko* blander elementer fra en mengde sjangere, deriblant science fiction, skrekk, drama, mysterie og kunstfilm.

Filmen ble meget godt mottatt av kritikerne, men ble ikke sett av så mange, noe som delvis skyldest at den ble vist på meget begrenset antall kinoer. Den ble imidlertid en stor suksess på video.

Handling
--------

Handlingen foregår i 1988 og sentrerer rundt Donnie Darko, en 16-årig schizofren, men svært intelligent gutt. En natt blir han kalt ut av huset av en uhyggelig, nesten to meter høy, kaninlignende skapning som kaller seg Frank. Dette vesenet forteller ham at verden vil gå under om 28 dager, 6 timer, 42 minutter og 12 sekunder. Mens Donnie er ute av huset, krasjer en flymotor gjennom taket til rommet hans.

Filmen fortsetter med å fortelle hva som hendte disse 28 dagene, og man settes inn i en mengde personer: Donnies familie, hans nye kjæreste Gretchen Ross, den radikale engelsklæreren Karen Pomeroy, den over 100 år gamle damen Roberta Sparrow, noen av Donnies venner og fiender og den erkeamerikanske selvhjelpsterapeuten Jim Cunningham.

Mange av trådene nøstes opp i den mystiske slutten, men flere spørsmål forblir ubesvarte. Flere av disse besvares i den fiktive boka *The Philosophy of Time Travel*.

Om filmen
---------

### Popularitet og økonomi

*Donnie Darko* innbrakte 4,1 millioner dollar på verdensbasis, hvorav 1,3 millioner i USA. Produksjonskostnadene var på 4,5 millioner dollar. Den beskjedne summen skyldest at den ble vist på et meget begrenset antall kinoer i USA (58 på det meste). Til sammenligning ble alle de ti mest innbringende filmen det året vist på over 3000 kinoer hver. (For eksempel ble *Harry Potter and the Sorcerer's Stone* på det meste vist på 3672 kinoer i USA).

Den ble en stor hit på video og innbrakte i perioden 2002-2004 over 14 millioner dollar på salg- og leiefilm. Directors cut-versjonen innbrakte ytterligere millioner.

### Anmelderne

Filmen ble meget godt mottatt av kritikerne, noe som gjenspeiles i at den har fått 87 % på Rotten Tomatoes. Directors Cut-versjonen, som kom i 2004, fikk enda bedre mottakelse. Den amerikanske filmanmelderen Roger Ebert gav originalversjonen 2,5 av 4 stjernert og directors cut 3 av 4 stjerner.

Anmelderne i *Dagbladet* og *VG* gav den terningkast fire, mens *Aftenposten* gav den terningkast fem. Dagbladets anmelder skrev: «I tillegg til å legge ut en komplisert vev i storyen, har den masse fortellerenergi. Sånn sett har man følelsen av å ha sett tre-fire filmer på en gang. Men storyen tas på alvor her; derfor føler man seg ikke undervurdert som seer underveis». Aftenpostens anmelder skrev: «At filmen bruker drømmens absurde språk, er kanskje den beste beskrivelsen på denne utrolig fascinerende filmen». Nettstedet CINERAMA gav den terningkast seks og skrev: «Det er en rar film, men kamelene som vi må sluke smaker virkelig godt, så Donnie Darko blir aldri egentlig smal. En moderne klassiker, intet mindre».

### Priser

Richard Kelly ble tildelt en Saturn Award for regien. Den ble tildelt flere festivalpriser og ble nominert til storjuryens pris for beste dramatikk ved Sundance filmfestival.

### Innspilling

Filmen ble innspilt i løpet av en måneds tid sommeren 2000. 

Originalmusikken er komponert av Michael Andrews. Filmen inneholder også en del dystre sanger fra tida den foregår i, som Joy Divisions «Love Will Tear Us Apart» og Echo & the Bunnymens «The Killing Moon».

### Annet

Den 29. mai 2004 ble directors cut lansert på Seattle International Film Festival. Denne er 20 minutter lenger enn den originale versjonen. Den ble utgitt på DVD i 2005.

Den ble ikke satt opp på norske kinoer før i 2004, men ble vist på Oslo Filmfestival allerede i november 2001.

### Oppfølger

En oppfølger, *S. Darko*, som kom i 2009, ble slaktet av kritikerne. Handlingen i denne kretser rundt Donnie Darkos søster. Hverken regissør Richard Kelly eller Jake Gyllenhaal har noen tilknytning til denne.

Medvirkende
-----------

* Jake Gyllenhaal i rollen som Donald «Donnie» Darko
* Jena Malone i rollen som Gretchen Ross, Donnies kjæreste
* Mary McDonnell i rollen som Rose Darko, Donnies mor
* Katharine Ross i rollen som Dr. Lilian Thurman
* Drew Barrymore i rollen som Karen Pomeroy
* Patrick Swayze i rollen som Jim Cunningham
* Maggie Gyllenhaal i rollen som Elizabeth Darko, Donnies søster
* Noah Wyle i rollen som Dr. Kenneth Monnitoff
* James Duval i rollen som Frank, den maskerte skapningen
* Holmes Osborne i rollen som Edward «Eddie» Darko, Donnies far
* Daveigh Chase i rollen som Samantha «Sam» Darko
* Beth Grant i rollen som Kitty Farmer
* Stuart Stone i rollen som Ronald Fisher
* Alex Greenwald i rollen som Seth Devlin
* Seth Rogen i rollen som Ricky Danforth
* Patience Cleveland i rollen som Roberta Sparrow («Grandma Death»)
* Jolene Purdy i rollen som Cherita Chen
* Ashley Tisdale i rollen som Kim
* Jerry Trainor i rollen som Lanky Kid
* David St. James i rollen som Bob Garland

Referanser
----------

1. ↑  A.V. club – The New Cult Canon: Donnie Darko (21.2.2008)
2. ↑  BBC – Cult aspirations for Donnie Darko (25.10.200)
3. ↑  Sight and Sound – Film of the Month: Donnie Darko (2002) Arkivert 24. oktober 2008 hos Wayback Machine. «Donnie Darko is a cult movie in the making»
4. ↑  The Numbers
5. ↑  Boxofficemijo - 2001 DOMESTIC GROSSES
6. ↑  Movie Gurus – Donnie Darko: The Director's Cut «By 2004, the film had grossed over $14 million in video sales and rentals»
7. ↑  «Donnie Darko (certified fresh)». *Rotten Tomatoes* **(engelsk)**. Besøkt 31. juli 2019.
8. ↑  «Donnie Darko: The Director's Cut». *Metacritic*. Besøkt 25. april 2017.
9. ↑  «Donnie Darko: The Director's Cut (certified fresh)». *Rotten Tomatoes* **(engelsk)**. Besøkt 25. april 2017.
10. ↑  «Ebert, Roger». Arkivert fra originalen 24. januar 2007. Besøkt 6. februar 2012.
11. ↑  «Ebert, Roger - Dir. cut». Arkivert fra originalen 10. oktober 2012. Besøkt 6. februar 2012.
12. ↑  Filmfront
13. ↑  Dagbladet – Donnie Darko (8.7.2004)
14. ↑  Aftenposten – Ukens premierer (7.7.2004)
15. ↑  «CINERAMA (26.10.2010)». Arkivert fra originalen 16. november 2012. Besøkt 7. februar 2012.
16. ↑  IMDb awards
17. ↑  «S. Darko: A Donnie Darko Tale». *Rotten Tomatoes* **(engelsk)**. Besøkt 25. april 2017.

Eksterne lenker
---------------

* (en) Offisielt nettsted Rediger på Wikidata

* (en) Donnie Darko – kategori av bilder, video eller lyd på Commons Rediger på Wikidata
* (en) *Donnie Darko* på Internet Movie Database Rediger på Wikidata

* (no) *Donnie Darko* hos Filmfront Rediger på Wikidata

* (no) *Donnie Darko* på NRK TV Rediger på Wikidata

* (sv) *Donnie Darko* i Svensk Filmdatabas Rediger på Wikidata

* (da) *Donnie Darko* i Danmark Nationale Filminstitut Rediger på Wikidata

* (en) *Donnie Darko* på AllMovie Rediger på Wikidata

* (fr) *Donnie Darko* på Allociné Rediger på Wikidata

* (nl) *Donnie Darko* på MovieMeter Rediger på Wikidata

* (en) *Donnie Darko* på Turner Classic Movies Rediger på Wikidata

* (en) *Donnie Darko* på American Film Institute Rediger på Wikidata
* (no) *Donnie Darko* hos Filmweb

|  |  |
| --- | --- |
|  | (en) Wikiquote: Donnie Darko – sitater |

|  |  |
| --- | --- |
| Oppslagsverk/autoritetsdata | VIAF **·** GND **·** SUDOC
 |